CELEX: 62010TN0568
Language: et
Date: 2010-12-16 00:00:00
Title: Kohtuasi T-568/10: 16. detsembril 2010 esitatud hagi — Vivendi versus komisjon

5.3.2011   
            
            
               ET
            
            
               Euroopa Liidu Teataja
            
            
               C 72/19
            
         16. detsembril 2010 esitatud hagi — Vivendi versus komisjon
   (Kohtuasi T-568/10)
   2011/C 72/32
   Kohtumenetluse keel: prantsuse
   
      Pooled
   
   
      Hageja: Vivendi (Pariis, Prantsusmaa) (esindajad: advokaadid O. Fréget, J.-Y. Ollier ja M. Struys)
   
      Kostja: Euroopa Komisjon
   
      Hageja nõuded
   
   
               —
            
            
               tunnistada käesolev hagi vastuvõetavaks;
            
         
               —
            
            
               tühistada komisjoni 1. oktoobri 2010. aasta otsus, millega komisjon jättis rahuldamata Vivendi 2. märtsi 2009. aasta kaebuse (registreeritud numbri 2009/4267 all), mis käsitles 16. detsembri 2002. aasta direktiivi 2002/77/EÜ konkurentsi kohta elektrooniliste sidevõrkude ja -teenuste turgudel rikkumist ja sellest tulenevalt ELTL artikli 106 lõike 1 rikkumist Prantsuse Vabariigi poolt seeläbi, et viimane andis haldusaktiga eelise, mis puudutab ARCEP-i keeldumist kasutada oma volitusi selleks, et kohustada pikaajalist ettevõtjat kliendiliinile juurdepääsu taotlevatele ettevõtjatele tagasi maksma sissenõutud summade seda osa, mis ületab kulupõhisuse nõudele allutatud teenuse tegelikke kulusid;
            
         
               —
            
            
               mõista hageja Üldkohtu menetlusega seotud kohtukulud välja komisjonilt.
            
         
      Väited ja peamised argumendid
   
   Oma hagi põhjendamiseks esitab hageja seoses sisuga neli väidet.
   
               1.
            
            
               Esimene väide, et seoses „eriõiguse” määratlusega direktiivi 2002/77/EÜ (1) tähenduses on rikutud õigusnormi.
            
         
               2.
            
            
               Teine väide, et komisjon on rikkunud ELTL artikli 106 artikli 3 kohast järelevalvekohustust.
            
         
               3.
            
            
               Kolmas väide, et rikutud on õigusnorme, kuna komisjon leidis vääralt, et kohustus orienteerida teatavad hinnad kuludele ei kuulu Euroopa Liidu direktiivi kohaldamisalasse, vaid selle eest vastutab riigi reguleeriv asutus.
            
         
               4.
            
            
               Neljas väide, et rikutud on õigusnorme, kuna komisjon leidis, et eraõiguslike ettevõtjate õigusi ei ole riivatud, sest nad võivad France Télécomi poolt liigselt sissenõutud summade tagasimaksmiseks pöörduda siseriiklikesse kaubanduskohtutesse, kuigi niisuguse kohtuasja keerukus muudab võimatuks õiguse nõuda tagasimaksmist kohtus tõhusa kasutamise.
            
         
      (1)  Komisjoni 16. septembri 2002. aasta direktiiv 2002/77/EÜ konkurentsi kohta elektrooniliste sidevõrkude ja -teenuste turgudel (EÜT L 249, lk 21; ELT eriväljaanne 08/02, lk 178).